**vyhodnotenie medzirezortného pripomienkového konania**

Nariadenie vlády Slovenskej republiky ktorým sa mení a dopĺňa nariadenie vlády Slovenskej republiky č. 377/2012 Z. z., ktorým sa ustanovujú požiadavky na ochranu zvierat používaných na vedecké účely alebo vzdelávacie účely

Spôsob pripomienkového konania

Počet vznesených pripomienok, z toho zásadných 21/0

Počet vyhodnotených pripomienok 21

Počet akceptovaných pripomienok, z toho zásadných 17/0

Počet čiastočne akceptovaných pripomienok, z toho zásadných 2/0

Počet neakceptovaných pripomienok, z toho zásadných 2/0

|  |
| --- |
| Rozporové konanie (s kým, kedy, s akým výsledkom) |
| Počet odstránených pripomienok |
| Počet neodstránených pripomienok |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu**nemá pripomienky | **O** | **A** |  |
| **MDaVSR** | **Bodu 15.**Bod číslo 15. odporúčame systematicky zaradiť za bod číslo 13. | **O** | **ČA** | Zaradenie pôvodného bodu 15 bolo zmenené, avšak systematicky zaradené za pôvodný bod 12. |
| **MDaVSR** | **Bodu 7.**Bod číslo 7. odporúčame vypustiť alebo doplniť o ďalší príkladmo uvedený všeobecne záväzný právny predpis. | **O** | **A** |  |
| **MFSR** | **Všeobecne**Beriem na vedomie, že návrh nemá vplyv na rozpočet verejnej správy. | **O** | **A** |  |
| **MFSR** | **Všeobecne**Návrh je potrebné zosúladiť s Legislatívnymi pravidlami vlády SR (napríklad v čl. I bode 7 aktualizovať znenie poznámky pod čiarou k odkazu 11, pretože citované nariadenie vlády SR bolo zrušené zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, v bode 8 vypustiť dvojbodku ako nadbytočnú, upozorňujem, že v bode 10 sa novelizuje prechodné ustanovenie, čo je v rozpore s čl. 9 ods. 5 Legislatívnych pravidiel vlády SR, v bodoch 11 až 13 slovo „oddiele“ nahradiť slovom „Oddiele“, v bode 15 uviesť jednotlivé citácie v samostatných riadkoch pod sebou, keďže ide o taxatívny výpočet). | **O** | **A** |  |
| **MSSR** | **K doložke vybraných vplyvov, bodu 9** Pokiaľ je v časti 9 uvedené, že materiál nemá žiadne vplyvy na podnikateľské prostredie, neuvádza sa odpoveď na podotázku, či má materiál pozitívne/žiadne/negatívne vplyvy na MPS (viď. bod 9, ods. 1, piata veta Jednotnej metodiky na posudzovanie vybraných vplyvov). V tejto súvislosti odporúčame odstrániť v podotázke označenie pri možnosti ,,žiadne". | **O** | **A** |  |
| **MVSR** | Odporúčame zameniť poradie novelizačných bodov 14. a 15. | **O** | **ČA** | Zaradenie pôvodného bodu 15 bolo zmenené, avšak systematicky zaradené za pôvodný bod 12. |
| **MVSR** | **bodu 1**V bode 1 odporúčame nad slovo „uznáva“ doplniť nový odkaz na novú poznámku pod čiarou, v ktorej sa uvedú konkrétne ustanovenia relevantných právne záväzných aktov Európskej únie. Podľa Legislatívnych pravidiel vlády Slovenskej republiky musí byť návrh právneho predpisu terminologicky presný. Všeobecne záväzný právny prepis musí byť zrozumiteľný pre široký okruh adresátov.  | **O** | **N** | Formulácia vyplýva z pripomienok EK. |
| **MVSR** | **bodu 10**Bod 10 vypustiť. Ide o také novelizovanie prechodného ustanovenia, ktoré podľa čl. 9 ods. 5 Legislatívnych pravidiel vlády Slovenskej republiky nie je prípustné. | **O** | **A** |  |
| **MVSR** | **bodu 2**V bode 2 sú slová „to nie je nevhodné“ neurčité, terminologicky nepresné, navyše vyjadrujú dvojitý zápor. Odporúčame preto preformulovať celú prvú vetu tak, aby mala normatívny obsah. | **O** | **N** | Znenie vyplýva z pripomienok EK. |
| **MVSR** | **bodu 7**Bod 7 odporúčame vypustiť, príp. doplniť o ďalšie relevantné právne predpisy. Pripomienka podľa bodu 38. prílohy č. 1 k Legislatívnym pravidlám vlády Slovenskej republiky.  | **O** | **A** |  |
| **MVSR** | **osobitnej časti dôvodovej správy**V osobitnej časti dôvodovej správy k čl. II odstrániť nezrozumiteľnosť. | **O** | **A** |  |
| **OAPSVLÚVSR** | **K Čl. I bod 10 návrhu nariadenia:**Čl. I bod 10 návrhu nariadenia sa novelizuje § 46, ktorý upravuje prechodné ustanovenia. Upozorňujeme predkladateľa, že podľa čl. 9 ods. 5 Legislatívnych pravidiel vlády SR „Prechodné ustanovenia a zrušovacie ustanovenia, ktoré nadobudli účinnosť, nie je možné novelizovať;“.  | **O** | **A** |  |
| **OAPSVLÚVSR** | **K Čl. I bod 3 návrhu nariadenia:**Článok 16 ods. 2 smernice 2010/63/EÚ sa transponuje do § 15 ods. 3 návrhu nariadenia, podľa ktorého „3) Orgán veterinárnej správy môže za výnimočných okolností, na základe predchádzajúceho veterinárneho vyšetrenia zvieraťa, povoliť opätovné použitie tohto zvieraťa v postupe bez splnenia podmienky podľa odseku 2 písm. a); to neplatí, ak ide o zviera, ktoré sa použilo viac ako jedenkrát v postupe, ktorý spôsobuje krutú bolesť, strach alebo porovnateľné utrpenie.“. Vzhľadom na to, že aproximačným nariadením vlády SR nie je možné upravovať nové kompetencie štátnych orgánov, je potrebné prehodnotiť, či konanie štátneho orgánu upravené v navrhovanom ustanovení má oporu v zákone. V záujme odstránenia pochybností odporúčame do navrhovaného ustanovenia upravujúceho kompetenciu orgánu veterinárnej správy doplniť odkaz na konkrétne ustanovenie zákona, z ktorého táto kompetencia vyplýva. Nová kompetencia orgánu veterinárnej správy, ktorá nemá oporu v zákone, by predstavovala porušenie čl. 2 ods. 2 Ústavy SR, podľa ktorého „Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.“ a rovnako porušenie § 2 ods. 2 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky „Aproximačným nariadením nemožno upravovať medze základných práv a slobôd, štátny rozpočet a ďalšie veci, ktoré podľa Ústavy Slovenskej republiky upravujú alebo majú upraviť zákony.“ Rovnakú pripomienku uplatňujeme k Čl. I bodu 6 § 32 ods. 4 návrhu nariadenia.  | **O** | **A** |  |
| **OAPSVLÚVSR** | **K Čl. I bod 6 návrhu nariadenia:**Do § 32 ods. 4 návrhu nariadenia sa transponuje čl. 34 ods. 4 smernice 2010/63/EÚ. Predmetný článok smernice vyžaduje, aby sa primeraný podiel inšpekcií vykonával bez predchádzajúceho upozornenia. Z navrhovaného ustanovenia vyplýva, že „Aspoň 25 % kontrol vykonaných v predchádzajúcom roku vykonáva orgán veterinárnej správy bez predchádzajúceho upozornenia.“. Nie je nám však zrejmé, prečo predkladateľ vychádza z kontrol „vykonaných v predchádzajúcom roku“, keď tieto kontroly by sa mali vzťahovať na § 32 ods. 3 nariadenia vlády SR. Žiadame vysvetliť.  | **O** | **A** |  |
| **OAPSVLÚVSR** | **K doložke zlučiteľnosti:**1. Do bodu 3 písm. a) doložky zlučiteľnosti odporúčame doplniť do primárneho práva aj čl. 114 ZFEÚ. | **O** | **A** |  |
| **OAPSVLÚVSR** | **K doložke zlučiteľnosti:**2. Z bodu 4 písm. a) doložky zlučiteľnosti žiadame vypustiť vetu: „Presná lehota na zdokonalenie transpozície smernice 2010/63/EÚ nebola zo strany Európskej komisie určená.“ a nahradiť vetou: „Smernica 2010/63/EÚ už bola transponovaná a predloženým návrhom nariadenia vlády SR sa odstraňujú nedostatky transpozície uvedenej smernice.“. | **O** | **A** |  |
| **OAPSVLÚVSR** | **K doložke zlučiteľnosti:**3. Do bodu 4 písm. b) doložky zlučiteľnosti žiadame doplniť, že z dôvodu nesprávnej transpozície smernice 2010/63/EÚ, Európska komisia zaslala v súlade s čl. 258 ZFEÚ Slovenskej republike „formálnu výzvu-porušenie č. 2018/2160“. | **O** | **A** |  |
| **OAPSVLÚVSR** | **K doložke zlučiteľnosti:**4. Do bude 4 písm. c) doložky zlučiteľnosti žiadame doplniť aj „zákon č. 71/1967 Zb. o správnom konaní (Správny poriadok)“, ktorý bol Európskej komisii notifikovaný ako národné vykonávacie opatrenie k smernici 2010/63/EÚ. | **O** | **A** |  |
| **OAPSVLÚVSR** | **K tabuľke zhody so smernicou 2010.63.EÚ:**Predkladateľ k návrhu nariadenia vlády SR predložil čiastkovú tabuľku zhody k smernici 2010/63/EÚ, konkrétne k tým článkom smernice, ktorých transpozícia do slovenského právneho poriadku nie je podľa Európskej komisie zabezpečená správne. Z predloženej čiastkovej tabuľky zhody však nie je možné náležite posúdiť správnosť transpozície predmetných článkov smernice do právneho poriadku SR, nakoľko v stĺpci 6 tabuľky zhody sa uvádza len znenie navrhovanej zmeny ustanovenia. Napr. pri preukazovaní transpozície čl. 13 ods. 1 smernice sa v stĺpci 6 tabuľky zhody uvádza len znenie novelizujúce ustanovenie § 12 v znení „V § 12 ods. 1 sa slová „je uznaná“ nahrádzajú slovami „sa na základe právne záväzných aktov Európskej únie uznáva“. Takúto transpozíciu článku smernice považujeme za nedostatočnú a nesprávnu. Preto v stĺpci 6 tabuľky zhody je potrebné uviesť znenie ustanovenia § 12 nariadenia vlády a následne navrhovanú zmenu tohto ustanovenia. Za účelom preukázania správnej a úplnej transpozície predmetných článkov smernice žiadame v zmysle vyššie uvedeného prepracovať celú tabuľku zhody. V tejto súvislosti bude ďalej potrebné do záhlavia tabuľky, kde sa uvádzajú právne predpisy SR transponujúce smernicu, doplniť aj „Nariadenie vlády SR č. 377/2012 Z. z., ktorým sa ustanovujú požiadavky na ochranu zvierat používaných na vedecké účely alebo vzdelávacie účely“ a pri vypĺňaní stĺpca 4 a 5 tabuľky zhody dôsledne rozlišovať medzi návrhom a platným znením nariadenia vlády SR.  | **O** | **A** |  |
| **ÚPPVII** | **čl. I bod 10**Upozorňujeme predkladateľa na novelizáciu prechodného ustanovenia v novelizačnom bode 10, ktoré už nadobudlo účinnosť. Takáto úprava je v rozpore s čl. 9 ods. 5 Legislatívnych pravidiel vlády. Legislatívno-technická pripomienka | **O** | **A** |  |
| **ÚJDSR** | Odoslané bez pripomienok |  |  |  |
| **MKSR** | Odoslané bez pripomienok |  |  |  |
| **ÚVO** | Odoslané bez pripomienok |  |  |  |
| **ÚNMSSR** | Odoslané bez pripomienok |  |  |  |
| **MOSR** | Odoslané bez pripomienok |  |  |  |
| **ÚPVSR** | Odoslané bez pripomienok |  |  |  |
| **MŠVVaŠSR** | Odoslané bez pripomienok |  |  |  |
| **MHSR** | Odoslané bez pripomienok |  |  |  |
| **PMÚSR** | Odoslané bez pripomienok |  |  |  |
| **NBS** | Odoslané bez pripomienok |  |  |  |
| **MPSVRSR** | Odoslané bez pripomienok |  |  |  |
| **MZVEZ SR** | Odoslané bez pripomienok |  |  |  |
| **MŽPSR** | Odoslané bez pripomienok |  |  |  |
| **ŠÚSR** | Odoslané bez pripomienok |  |  |  |
| **GPSR** | Odoslané bez pripomienok |  |  |  |

|  |
| --- |
|  |
|

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

 |
|  |